Διαδικασία για φοιτητές/τριες που συμπληρώνουν την ανώτατη διάρκεια φοίτησης μετά την ολοκλήρωση της εξεταστικής του Σεπτεμβρίου 2026

· Έκδοση λίστας Νο1 με τα στοιχεία των φοιτητών/τριών του Τμήματος που συμπλήρωσαν την ανώτατη διάρκεια φοίτησης κατά το χειμερινό ή το εαρινό εξάμηνο του τρέχοντος ακαδημαϊκού έτους 2025-2026, και δεν πληρούν τις προϋποθέσεις λήψης πτυχίου. 
· Ενημέρωση των ανωτέρω φοιτητών/τριών σχετικά με το δικαίωμα για παράταση σπουδών. 
· Υποβολή αιτήσεων για παράταση σπουδών (εντός αποκλειστικής προθεσμίας τριάντα (30) ημερών από την ημερομηνία έκδοσης των βαθμολογιών)
· Απόφαση Συνέλευσης για έγκριση ή απόρριψη των αιτήσεων για παράταση (το αργότερο εντός είκοσι (20) ημερών από την καταληκτική ημερομηνία υποβολής των αιτήσεων)
· Κοινοποίηση της απόφασης της Συνέλευσης στους/στις φοιτητές/τριες
· Υποβολή αιτήσεων θεραπείας (εντός αποκλειστικής προθεσμίας επτά (7) ημερολογιακών ημερών από την κοινοποίηση της απόφασης της Συνέλευσης για την απόρριψη της αίτησης)
· Απόφαση Συνέλευσης για την αποδοχή ή μη αποδοχή της αίτησης θεραπείας (εντός αποκλειστικής προθεσμίας δέκα (10) ημερολογιακών ημερών από την υποβολή της αίτησης)
· Έκδοση λίστας Νο1.1 η οποία συμπεριλαμβάνει τους/τις φοιτητές/τριες της λίστας Νο1 που εξακολουθούν να μην πληρούν τις προϋποθέσεις λήψης πτυχίου και για τους/τις οποίους/ες ΔΕΝ έχει εγκριθεί παράταση σπουδών 
· Οι φοιτητές/τριες της λίστας Νο1.1 θα συμπεριληφθούν στον κατάλογο των διαγραφών του 2026 που θα εκδοθεί έως 31/12/2026. 

Στη λίστα Νο1 συμπεριλαμβάνονται οι φοιτητές/τριες που εισήχθησαν:
α) το ακαδημαϊκό έτος 2016-2017 και προγενέστερα ή 
β) με κατατακτήριες εξετάσεις το ακαδ. έτος 2017-2018 και εντάχθηκαν στο 3ο ή στο 5ο εξάμηνο ή το ακαδ. έτος 2018-2019 και εντάχθηκαν στο  5ο εξάμηνο και οι οποίοι/ες: 
1) συμπλήρωσαν (με έναρξη μέτρησης εξαμήνων από το ακαδ. έτος 2021-2022) τα 8 εξάμηνα φοίτησης  κατά το χειμερινό ή το εαρινό εξάμηνο του τρέχοντος ακαδημαϊκού έτους 2025-2026, λόγω του ότι:
i. από το ακαδ. έτος 2021-2022 και μετά είχαν διακοπή φοίτησης για 1 έως και 2 εξάμηνα ή 
ii. από το ακαδ. έτος 2021-2022 και μετά είχαν μερική φοίτηση για 1 έως και 4 εξάμηνα ή 
2) έως τέλος του 2025 έλαβαν κατ΄ εξαίρεση υπέρβαση της ανώτατης διάρκειας φοίτησης για 1 έως και 2 εξάμηνα  
και δεν πληρούν τις προϋποθέσεις λήψης πτυχίου.
Οι παραπάνω φοιτητές/τριες που συμπλήρωσαν την ανώτατη χρονική διάρκεια φοίτησης κατά το χειμερινό εξάμηνο του τρέχοντος ακαδ. έτους συμμετέχουν και στην εξεταστική του Ιουνίου 2026.

Β. ΕΜΒΟΛΙΜΗ ΕΞΕΤΑΣΤΙΚΗ 
 
Διαδικασία για φοιτητές/τριες που συμπληρώνουν την παράταση σπουδών μετά την ολοκλήρωση της εξεταστικής του Σεπτεμβρίου 2026
Ενέργειες μετά την έκδοση των αποτελεσμάτων της εξεταστικής Σεπτέμβρη 2026: 
· Έκδοση λίστας Νο Α με τα στοιχεία των φοιτητών/τριών του Τμήματος που συμπληρώνουν την παράταση σπουδών μετά την ολοκλήρωση της επαναληπτικής εξεταστικής του Σεπτεμβρίου 2026, και δεν πληρούν ακόμη τις προϋποθέσεις λήψης πτυχίου.
· Ενημέρωση των ανωτέρω φοιτητών/τριών σχετικά με το δικαίωμα για  εμβόλιμη εξεταστική .
· Υποβολή αιτήματος διενέργειας έκτακτης εμβόλιμης εξεταστικής αποκλειστικά για τα οφειλόμενα μαθήματα και αναστολής της αυτοδίκαιης διαγραφής έως την έκδοση των αποτελεσμάτων της εμβόλιμης εξεταστικής (εντός αποκλειστικής προθεσμίας δέκα (10) ημερών από την έκδοση των αποτελεσμάτων της εξεταστικής του Σεπτεμβρίου 2026)
· Απόφαση Συνέλευσης για αποδοχή (ή μη αποδοχή) του αιτήματος και για τον καθορισμό του προγράμματος της εμβόλιμης εξεταστικής
· Διοργάνωση έκτακτης εμβόλιμης εξεταστικής, 
· Έκδοση αποτελεσμάτων (το αργότερο έως τη 15η Δεκεμβρίου 2026). 
· Έκδοση λίστας ΝοΑ.1 η οποία συμπεριλαμβάνει τους/τις φοιτητές/τριες της λίστας Α που εξακολουθούν να μην πληρούν τις προϋποθέσεις λήψης πτυχίου. 
· Οι φοιτητές/τριες της λίστας ΝοΑ.1 θα συμπεριληφθούν στον κατάλογο των διαγραφών του 2026 που θα εκδοθεί έως 31/12/2026.  
Στη λίστα ΝοΑ συμπεριλαμβάνονται οι φοιτητές/τριες που εισήχθησαν:
α) το ακαδημαϊκό έτος 2016-2017 και προγενέστερα ή 
β) με κατατακτήριες εξετάσεις το ακαδ. έτος 2017-2018 και εντάχθηκαν στο 3ο ή στο 5ο εξάμηνο ή το ακαδ. έτος 2018-2019 και εντάχθηκαν στο  5ο εξάμηνο) 
και για τους/τις οποίους/ες η Συνέλευση του Τμήματος ενέκρινε την παράταση σπουδών για 2 εξάμηνα, ήτοι για το χειμερινό και εαρινό εξάμηνο του ακαδ. έτους 2025-2026 και δεν πληρούν ακόμη τις προϋποθέσεις λήψης πτυχίου.
Οι φοιτητές/τριες της λίστας ΝοΑ για τους/τις οποίους/ες μετά την ολοκλήρωση της επαναληπτικής εξεταστικής του Σεπτεμβρίου 2026 
δεν πληρούνται οι προϋποθέσεις λήψης πτυχίου αλλά 
εκκρεμεί η επιτυχής εξέταση σε έως δύο (2) μαθήματα για τη λήψη πτυχίου, 
δύνανται, εντός αποκλειστικής προθεσμίας δέκα (10) ημερών από την έκδοση των αποτελεσμάτων της τελευταίας εξεταστικής περιόδου, να υποβάλουν αίτημα 
α) διενέργειας έκτακτης εμβόλιμης εξεταστικής αποκλειστικά για τα οφειλόμενα μαθήματα και 
β) αναστολής της αυτοδίκαιης διαγραφής τους έως την έκδοση των αποτελεσμάτων της εμβόλιμης εξεταστικής. 

ΠΡΟΣΟΧΗ
Α) Οι φοιτητές/τριες της λίστας Νο1 που συμπληρώνουν την ανώτατη διάρκεια φοίτησης μετά την ολοκλήρωση της εξεταστικής του Σεπτεμβρίου 2026, ΔΕΝ ΕΧΟΥΝ ΔΙΚΑΙΩΜΑ ΓΙΑ ΕΚΤΑΚΤΗ ΕΜΒΟΛΙΜΗ ΕΞΕΤΑΣΤΙΚΗ, αλλά μόνο για παράταση σπουδών εφόσον συντρέχουν οι απαιτούμενες προϋποθέσεις 
 
Β) Οι φοιτητές/τριες της λίστας ΝοΑ που συμπληρώνουν την παράταση σπουδών μετά την ολοκλήρωση της εξεταστικής του Σεπτεμβρίου 2026, ΔΕΝ ΕΧΟΥΝ ΔΙΚΑΙΩΜΑ ΓΙΑ ΕΠΙΠΛΕΟΝ ΠΑΡΑΤΑΣΗ ΣΠΟΥΔΩΝ, αλλά μόνο για έκτακτη εμβόλιμη εξεταστική εφόσον συντρέχουν οι απαιτούμενες προϋποθέσεις
Γ. ΔΙΑΓΡΑΦΕΣ
· Καταρτίζεται από τον/την Προϊστάμενο/μένη Γραμματείας κατάλογος διαγραφών 2026 (από 16 έως και 31 Δεκεμβρίου 2026) ο οποίος συμπεριλαμβάνει τους/τις φοιτητές/τριες της λίστας Νο1.1 και ΝοΑ.1 
· Ανάρτηση του παραπάνω καταλόγου ανωνυμοποιημένα στην ιστοσελίδα του Τμήματος και αποστολή του στη Γενική Διεύθυνση Ανώτατης Εκπαίδευσης του Υπουργείου Παιδείας, Θρησκευμάτων και Αθλητισμού (από 16 έως και 31 Δεκεμβρίου 2026)
· Ενημέρωση των διαγραφέντων (αρχές Ιανουαρίου 2027)
· Υποβολή αιτήσεων θεραπείας κατά της διαγραφής (εντός αποκλειστικής προθεσμίας δέκα (10) ημερολογιακών ημερών από την αποστολή της ενημέρωσης)
· Απόφαση Συνέλευσης για την αποδοχή ή μη αποδοχή της αίτησης θεραπείας (εντός αποκλειστικής προθεσμίας εξήντα (60) ημερολογιακών ημερών από την υποβολή της αίτησης)
· Ενημέρωση των ενδιαφερόμενων
· Κατάρτιση επικαιροποιημένου καταλόγου διαγραφών (έως 30 Απριλίου 2027)
· Ανάρτηση του παραπάνω καταλόγου ανωνυμοποιημένα στην ιστοσελίδα του Τμήματος και αποστολή του στη Γενική Διεύθυνση Ανώτατης Εκπαίδευσης του Υπουργείου Παιδείας, Θρησκευμάτων και Αθλητισμού (έως 30 Απριλίου 2027)

